次韻賓暘張氏山園紅菊
作者：方回
朝代：宋

paragraphs: 惟菊可配松，受命天地正。
吾家植千本，朝耘暮灌潤。
未言制頹齡，且用樂野性。
嚴霜百草死，后皇布肅令。
始知貞勁節，老硬異脆嫩。
俗圃蒔紅卉，頼君古道振。
斥謂非其類，一洗靈均恨。
騷人昔所餐，此輩何敢競。
惡紫如惡莠，魯叟遯無悶。
世眼重脂粉，君子故安命。